wickkiey/tamil-wikipedia-chunked huggingface dataset:
# போங்காவ் சட்டமன்றத் தொகுதி

**போங்காவ் சட்டமன்றத் தொகுதி** *(Bhongaon Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. போங்காவ், மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# போங்காவ் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | செகதீசு நரேன் திரிபாதி | இந்தியப் பொதுவுடைமைக் கட்சி</br> |  |
| 1985 | சிவ பச் சிங் | இந்திய தேசிய காங்கிரசு</br> |  |
| 1991 | இராம் அவ்தார் சக்யா | ஜனதா கட்சி |  |
| 1993 | உபதேசு சிங் சவுகான் | rowspan=4 | சமாஜ்வாதி கட்சி</br> |
| 2002 | அலோக் குமார் |  |  |
| 2007 |  |  |  |
| 2012 |  |  |  |
| 2017 | இராம் நரேசு அக்னிகோத்ரி | rowspan=2 | பாரதிய ஜனதா கட்சி</br> |
| 2022 |  |  |  |
# இராம் நரேசு அக்னிகோத்ரி

**இராம் நரேசு அக்னிகோத்ரி** *(Ram Naresh Agnihotri)* ஒரு இந்திய அரசியல்வாதி ஆவார். இவர் 17 மற்றும் 18 ஆவது உத்தரபிரதேச சட்டமன்றத்தின் உறுப்பினரும் ஆவார். இவர் உத்தரபிரதேசத்தின் மைன்புரி மாவட்டத்தில் உள்ள போங்காவ் சட்டமன்றத் தொகுதி உறுப்பினர் ஆவார். இவர் பாரதிய ஜனதா கட்சியில் உறுப்பினராக உள்ளார்.
# இராம் நரேசு அக்னிகோத்ரி

## ஆரம்பகால வாழ்க்கை மற்றும் கல்வி

அக்னிகோத்ரி 27 மே 1957 அன்று உத்தரப்பிரதேசத்தின் மைன்புரியில் தனது தந்தை ஓம் பிரகாசு அக்னிகோத்ரிக்கு பிறந்தார். இவர் பிராமண சமூகத்தைச் சேர்ந்தவர். 1986 ஆம் ஆண்டில், அவர் கல்பனா அக்னிகோத்ரியை மணந்தார், இவர்களுக்கு இரண்டு மகன்கள் மற்றும் நான்கு மகள்கள் உள்ளனர். 1978 ஆம் ஆண்டில், லக்னோ கே. கே. பட்டப்படிப்பு கல்லூரியில் இளங்கலை சட்டக் கல்வியை முடித்தார்.
# இராம் நரேசு அக்னிகோத்ரி

## அரசியல்

2022 இல் நடைபெற்ற உத்தரப் பிரதேச சட்டமன்றத் தேர்தலில் போங்காவ் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராம் நரேசு 97208 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அலோக் குமாரை விட 4767 வாக்குகள் அதிகம் பெற்று வெற்றிபெற்றார்.
# பிசு(2-எத்திலெக்சைல்) அடிப்பேட்டு

**பிசு(2-எத்திலெக்சைல்) அடிப்பேட்டு** (*Bis(2-ethylhexyl) adipate*) என்பது C<sub>22</sub>H<sub>42</sub>O<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-எத்தில்யெக்சனால் மற்றும் அடிப்பிக் அமிலத்தின் ஈரெசுத்தர் ஆகும். நிறமற்ற எண்ணெய் போன்ற திரவமாகக் காணப்படுகிறது. (CH<sub>2</sub>CH<sub>2</sub>CO<sub>2</sub>C<sub>8</sub>H<sub>17</sub>)<sub>2</sub>என்ற அமைப்பு வாய்ப்பாட்டாலும் இதை அடையாளப்படுத்தலாம்.  
சில சமயங்களில் இச்சேர்மம் தவறுதலாக டையாக்டைல் அடிப்பேட்டு என்று அழைக்கப்படுகிறது. இதன் மற்றொரு பெயர் டை(2-எத்தில்யெக்சைல்) அடிப்பேட்டு ஆகும். டி.ஓ.ஏ. என்ற சுருக்கப்பெயர் பிசு(-2-எத்தில்யெக்சைல்)-அடிப்பேட்டு மற்றும் டையாக்டைல் அடிப்பேட்டு ஆகிய இரண்டுக்கும் பயன்படுத்தப்பட்டுள்ளது.
# பிசு(2-எத்திலெக்சைல்) அடிப்பேட்டு

## பயன்கள்

ஆக்டனால், டெக்கனால், ஐசோடெக்கனால் போன்றவற்றிலிருந்து பெறப்படும் தொடர்புடைய டை எசுத்தர்களுடன் சேர்த்து, இது ஒரு நெகிழியாக்கியாகப் பயன்படுத்தப்படுகிறது.  
பிசு(2-எத்திலெக்சைல்) அடிப்பேட்டு ஒரு நீரியக்கத் திரவமாகவும், விமான உயவுப் பொருட்களின் ஒரு கூறாகவும் பயன்படுத்தப்படுகிறது. சில சமயங்களில் பாலி வினைல் குளோரைடு அடிப்படையிலான நெகிழி உறைகளில் ஒரு மூலப்பொருளாகவும் பயன்படுத்தப்படுகிறது.
# பிசு(2-எத்திலெக்சைல்) அடிப்பேட்டு

## நச்சளவு

பிசு(2-எத்திலெக்சைல்) அடிப்பேட்டு மிகக் குறைந்த நச்சுத்தன்மை கொண்டது. நரம்பு வழியாக எலிகளுக்கு கொடுக்கும்போது இதன் உயிர் கொல்லும் அளவு 900 மி.கி/கி.கி என மதிப்பிடப்பட்டுள்ளது.
# மெட்டா-அனிசிடின்

**மெட்டா-அனிசிடின்** (*m-Anisidine*) என்பது C<sub>7</sub>H<sub>9</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு தெளிவான வெளிர் மஞ்சள் நிறத்துடன் அல்லது பொன்னிறத்துடன் நீர்மமாகக் காணப்படுகிறது. காற்று ஆக்சிசனேற்றம் காரணமாக வணிக மாதிரிகள் பழுப்பு நிறத்தில் தோன்றக்கூடும். மெத்தாக்சியைக் கொண்ட அனிலின் வழிப்பொருளின் மூன்று மாற்றியங்களில் இதுவும் ஒன்றாகும்.
# மெட்டாடார்டாரிக் அமிலம்

| ImageFile = Metatartaricacid.svg
| ImageCaption = மெட்டாடார்டாரிக் அமிலத்தின் இலட்சியப்படுத்தப்பட்ட வேதியியல் அமைப்பு
| ImageSize =
| ImageAlt =  
| IUPACName =
| OtherNames = ஐ353  
| Section1 =
| Section2 =
உணவுச் சேர்க்கைப் பொருளாக, இது ஐ353 என்ற ஐரோப்பிய ஒன்றிய எண்ணைக் கொண்டுள்ளது. அமிலத்தன்மை சீராக்கி என வகைப்படுத்தப்பட்டுள்ளது.பொட்டாசியம் ஐதரசன் டார்ட்ரேட்டு மற்றும் கால்சியம் டார்ட்ரேட்டு ஆகியவை வீழ்படிவாவதைத் தடுக்க இது ஒயினில் சேர்க்கப்படுகிறது.
# கிசனீ சட்டமன்றத் தொகுதி

**கிசனீ சட்டமன்றத் தொகுதி** *(Kishni Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. கிசனீ, மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# கிசனீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1974 | முன்சி லால் | இந்திய தேசிய காங்கிரசு</br> |
| 1977 | அக்கீம் லால் | ஜனதா கட்சி |
| 1980 | முன்சி லால் | இந்திய தேசிய காங்கிரசு (இ) |
| 1985 | இராம் சிங் த/பெ குல்சாரி லால் | இந்திய தேசிய காங்கிரசு</br> |
| 1989 | இரமேசுவர் தயாள் வால்மீகி | ஜனதா தளம் |
| 1991 | ஜனதா கட்சி |  |
| 1993 | rowspan=5 | சமாஜ்வாதி கட்சி</br> |
| 1996 |  |  |
| 2002 | சந்தியா கத்தேரியா |  |
| 2007 | கே.எம்.சந்தியா |  |
| 2022 | பிரசேசு கத்தேரியா |  |
# பிரசேசு கத்தேரியா

**பிரசேசு கத்தேரியா** *(Brajesh Katheriya)* ஒரு இந்திய அரசியல்வாதி மற்றும் இந்தியாவின் உத்தரபிரதேச சட்டமன்ற உறுப்பினர் ஆவார். இவர் உத்தரபிரதேசத்தின் கிசனீ சட்டமன்றத் தொகுதியின் சட்டமன்ற உறுப்பினர் ஆவார். சமாஜ்வாடி கட்சி அரசியல் கட்சியின் உறுப்பினராக உள்ளார்.
# பிரசேசு கத்தேரியா

## ஆரம்பகால வாழ்க்கை மற்றும் கல்வி

பிரசேசு கத்தேரியா மைன்புரி மாவட்டத்தில் பிறந்தார். இவர் பொறியியல் பட்டயமும் இளங்கலை பட்டமும் பெற்றுள்ளார். கத்தேரியா பட்டியல் சாதி சமூகத்தைச் சேர்ந்தவராவர்.
# பிரசேசு கத்தேரியா

## அரசியல் வாழ்க்கை

பிரசேசு கத்தேரியா இரண்டு முறை சட்டமன்ற உறுப்பினராக இருந்துள்ளார். இவர் கிசனீ சட்டமன்றத் தொகுதியின் உறுப்பினர் மற்றும் சமாஜ்வாதி கட்சியின் உறுப்பினராக உள்ளார்.
# ஈரச்சு மூட்டு

**ஈரச்சு மூட்டு** (*Biaxial joint*) என்பது உடற்கூறியல் துறையில், இரண்டு உடற்கூறு தளங்களில் இயக்கத்தை அனுமதிக்கும் சுதந்திரமாக நகரும் மூட்டு ஆகும். ஈரச்சு மூட்டுக்கு ஒரு எடுத்துக்காட்டு கையின் அங்கைஎலும்பு விரல் முன் எலும்பு மூட்டு ஆகும். இவ்வகை மூட்டு ஓர் அச்சில் இயக்கத்தை அனுமதிக்கிறது. இது விரலை வளைத்தல் அல்லது நேராக்குதலை அனுமதிக்கிறது. மேலும் இரண்டாவது அச்சியிலும் இயக்குகிறது. இது விரல்களை ஒன்றின் மீது ஒன்று பரப்புவதற்கும் ஒன்றிணைக்கவும் அனுமதிக்கிறது.
# திருச்சூர் சி. நரேந்திரன்

**திருச்சூர் சி. நரேந்திரன்** (*Trichur C. Narendran*) என்பவர் கேரளத்தைச் சேர்ந்த ஒரு மிருதங்க இசைக் கலைஞராவார். இவரது சிக்கலான தாள வடிவங்கள், குறுகிய மற்றும் கவனமாக சிந்திக்கதக்க மௌன நிலைகள், மிருதங்கத்திற்கு மிகவும் தேவையான மென்மையான தட்டும் திறன் ஆகியவை திருச்சூர் சி. நரேந்திரனை தனித்து நிற்கச் செய்கின்றன. நரேந்திரன் ஐந்து தலைமுறைகளுக்கும் மேற்பட்ட இசைக்கலைஞர்களுடன் இணைந்து வாசித்துள்ளார்.
# திருச்சூர் சி. நரேந்திரன்

## துவக்க கால வாழ்க்கை

நரேந்திரன், கேரளத்தின் திருச்சூரில் உள்ள தலப்பள்ளியின் மணக்குளம் அரண்மனை அரச குடும்பத்தைச் சேர்ந்த மறைந்த வேணுகோபால ராஜா, மறைந்த சரோஜினி வி. ராஜா இணையருக்கு மகனாக 1951 திசம்பர் 15 அன்று பிறந்தார். நரேந்திரன் நிகழ்த்து கலையை தன் குடும்ப பாரம்பரியமாக பெற்றவராவார். கேரளத்தின் நிகழ்த்து கலைகளின் கோயிலான " கேரள கலாமண்டலத்தின் " நிறுவனராக மறைந்த மணக்குளம் வலிய குஞ்ஞுண்ணி ராஜா "காக்காடு கரணவர்ப்பாடு" இவருடைய தாய்வழித் தாத்தா ஆவார். இவர் தன் அண்ணன் (வயலின் கலைஞர் திருச்சூர் சி. ராஜேந்திரன் ) மற்றும் சகோதரி (பாடகி பிரேமா பாலச்சந்திரன்) ஆகியோருடன் இசை மற்றும் கலை நிறைந்த சூழலில் வளர்ந்தார்.
# திருச்சூர் சி. நரேந்திரன்

## இசைப் பயிற்சி

இசைக் கலைஞர்களும், அறிஞர்களும் நிறைந்த குடும்பத்தில் பிறந்த நரேந்திரனுக்கு, மணக்குளம் அரண்மனையில் நடந்த ஒரு வருடாந்திர குடும்ப கொண்டாட்டத்தின் போது நடைபெற்ற நடன ஒத்திகையின் போது இவரது திறமையைக் கண்டறிந்த கொங்கோர்ப்பிள்ளி பரமேஸ்வரன் நம்பூதிரி மிருதங்கத்தில் ஆரம்பகாலப் பயிற்சியை அளித்தார். நரேந்திரனுக்கு ஏழு வயதிருக்கும்போதே மிருதங்கத்தின் அடிப்படைகளைக் கற்பிக்கத் தொடங்கினார். குன்னம்குளத்தைச் சேர்ந்த டேவிட் பாகவதர் தான் இவருக்கு இசையில் ஆர்வத்தை ஏற்படுத்தி, மிருதங்கத்தை தீவிரமாகக் கற்றுக்கொள்ளத் தூண்டினார். பின்னர், இ. பி. நாராயண பிஷாரோடி மற்றும் கொடுவாயூர் ராதாகிருஷ்ணன் ஆகியோர் இவருக்கு மேலும் பயிற்சி அளித்தனர். 1973 ஆம் ஆண்டு முதல் பாலக்காடு ஆர். ரகுவின் துவக்ககால சீடர்களில் ஒருவராக இருக்கும் அரிய பாக்கியத்தை நரேந்திரன் பெற்றார் இந்திய அரசு வழங்கிய உதவித்தொகைதான் மிருதங்க மேஸ்ட்ரோ பத்மஸ்ரீ பாலக்காடு ஆர். ரகுவிடமிருந்து மிருதங்க வாசிப்பின் நுட்பமான மற்றும் மிகவும் சிக்கலான உத்திகளைக் கற்றுக்கொள்வதற்கான வாய்ப்பை இவருக்கு பெற்றுத் தந்தது.
# திருச்சூர் சி. நரேந்திரன்

## தொழில்

நரேந்திரன் தனது 10 வயதிலிருந்தே மேடைக் கச்சேரிகளில் அறிமுகமானார்.  
- இவர் தன் அண்ணன் திருச்சூர் சி. இராஜேந்திரனுடன் இணைந்து , 15 வயதில் பெரிங்கோட்டில் செம்பை வைத்தியநாத பாகவதர், கே. ஜே. யேசுதாஸ் ஆகியோருக்காக வாசித்துள்ளார்.
- 1978 ஆம் ஆண்டு பம்பாயில் நடந்த ஜாஸ் யாத்ரா விழாவில் தன் குரு பாலக்காடு ஆர். ரகுவுடன் இணைந்து நிகழ்ச்சி நடத்தும் அரிய வாய்ப்பு நரேந்திரனுக்குக் கிடைத்தது.
- மிகச்சிறிய வயதிலிருந்தே இவர் செம்மங்குடி சீனிவாசா ஐயர், எம். எஸ். சுப்புலட்சுமி, பாலக்காடு கே. வி. நாராயணசுவாமி, டாக்டர் எம். பாலமுரளிகிருஷ்ணா, டி. எம். தியாகராஜன், நேதுநூரி கிருஷ்ணமூர்த்தி, வோலெட்டி வெங்கடேஸ்வரலு, டாக்டர் எஸ். ராமநாதன், டி. கே. ஜெயநாதன், டி. கே. ஜெயராமன் எஸ். ராமநாதன், எம். டி. இராமநாதன், மகாராஜபுரம் சந்தானம், டி. கே. பட்டம்மாள், டி. பிருந்தா, எம். எல். வசந்தகுமாரி, கே. எஸ். நாராயணசுவாமி, டி. என். கிருஷ்ணன், லால்குடி ஜெயராமன், எம். எஸ். கோபாலகிருஷ்ணன், டாக்டர் எஸ். பாலச்சந்தர், டாக்டர் என். ரமணி, எல். சுப்பிரமணியம், டி. விசுவநாதன், எம். சந்திரசேகரன் , வி. கே. சுப்பிரமணியம், ஆர். கே. ஸ்ரீகண்டன், டி. ஆர். சுப்பிரமணியம், டி. கே. கோவிந்த ராவ், மதுரை ஜி. எஸ். மணி, டி. என். சேசகோபாலன், திருச்சூர் வி. இராமச்சந்திரன், டி. வி. கோபாலகிருஷ்ணன், டி. வி. சங்கரநாராயணன், நெய்யாற்றின்கரை வாசுதேவன், கே. ஜே. யேசுதாஸ், ஓ. எஸ். தியாகராஜன், பம்பாய் சகோதரிகள், ஈ. காயத்திரி, பத்மாவதி அனந்தகோபாலன், ராஜேஸ்வரி பத்மநாபன், காரைக்குடி எஸ்.சுப்பிரமணியன் ஆகிய இசையறிஞர்களுடன் இந்தியா முழுவதும் வாசித்துள்ளார்.
- உ. ஸ்ரீநிவாஸ், என். ரவிகிரண், என். விஜய் சிவா, பி. உன்னிகிருஷ்ணன், சஞ்சய் சுப்ரமண்யன், மகாராஜபுரம் எஸ். ராமச்சந்திரன், டி. எம். கிருஷ்ணா, ஸ்ரீவல்சன் ஜே. மேனன், மகாராஜபுரம் எஸ். சீனிவாசன், சுதா ரகுநாதன், பம்பாய். எஸ். எஸ். சீனிவாசன், சுதா ரகுநாதன் பாம்பே ஜெயஸ்ரீ ஆர். என். எஸ். பாலக்கா சுப்ரமண், ஆர். என். எஸ். ஜெயஷ்ரீயம் , கிருஷ்ணா, சங்கரன் நம்பூதிரி, அப்ஷேக் ரகுராமன், சிக்கில் குருசரண் மற்றும் பலர் இசைக்கலைஞர்களுக்கு பக்கவாத்தியம் வாசித்துள்ளார். இவர் பல வெளிநாட்டு கச்சேரிகளிலும் வாசித்துள்ளார்.
- 1982– கே.எஸ். நாராயணசாமியுடன் அமெரிக்காவில்
- 1982– டாக்டர் எல் சுப்ரமணியத்துடன் ஜப்பானில்
- 1983– கே. வி. நாராயணசுவாமி அமெரிக்கா – கனடா– இங்கிலாந்தில்
- 1984 முதல் 1986 வரை - அமெரிக்காவின் கலிபோர்னியாவில் உள்ள சான் டியாகோ மாநில பல்கலைக்கழகத்தில் வருகைதரு பேராசிரியராக மிருதங்கம் கற்பித்தார். மேலும் வருகைதரு பேராசிரியரான ஆர். கே. ஸ்ரீகாந்தன் மற்றும் வீணை காயத்ரி ஆகியோருக்கு மிருதங்கம் வாசித்தார்.
- 1987 இல் கே. வி. நாராயணசுவாமியுடன் துபாய் – மஸ்கட்டில் வாசித்தார்
- 1989 இல் பம்பாய் சகோதரிகளுடன் அபுதாபி, அமெரிக்கா - துபாய் போன்ற இடங்களில் வாசித்தார்
- 1995– பத்மாவதி மற்றும் ஜெயந்தியுடன் அமெரிக்கா - கனடாவில்
- 1996 - பிரான்சில் நடந்த யுனெஸ்கோவின் 50வது ஆண்டு விழாவில் இவர் கலந்துகொண்டார்.
- 1997– இல் பாம்பே ஜெயஸ்ரீயுடன் அமெரிக்கா - கனடாவில்
- 2001– பி. உன்னிகிருஷ்ணனுடன் அமெரிக்கா - கனடாவில்
- 2008– டாக்டர் காரைக்குடி எஸ் சுப்ரமணியன் (ம) சங்கரி கிருஷ்ணன் உடன் ஜெர்மனி (ம) பின்லாந்தில்
- 2015- பாலக்காடு ஆர் ராம்பிரசாத்துடன் அமெரிக்காவில் கச்சேரிகள்
- 2017- பாலக்காடு ஆர் ராம்பிரசாத்துடன் அமெரிக்காவில் கச்சேரிகள்
- 2018- பாலக்காடு ஆர் ராம்பிரசாத்துடன் அமெரிக்காவில் கச்சேரிகள்
- 2019- பாலக்காடு ஆர் ராம்பிரசாத்துடன் அமெரிக்காவில் கச்சேரிகள்
# திருச்சூர் சி. நரேந்திரன்

## அ. இ. வானொலியில்

தனது 17வது வயதில்தான் இவர் அகில இந்திய வானொலி இசைப் போட்டியில் முதல் பரிசைப் பெற்றார். பாலக்காடு கே. வி. நாராயணசாமி பாட, எம். எஸ். ஜி வயலின் வாசிக்க, அகில இந்திய வானொலியால் வெளியிடப்பட்ட வணிக குறுவட்டில், நரேந்திரன் மிருதங்கம் வாசித்துள்ளார். இவர் 1992 முதல் 2011 வரை அகில இந்திய வானொலியில் பணியாளராக இருந்துள்ளார். இவர் அகில இந்திய வானொலியின் உயர் தரக் கலைஞர் ஆவார்.
# திருச்சூர் சி. நரேந்திரன்

## விருதுகளும் பாராட்டுகளும்

- ஸ்ரீ ராகம் ஃபைன் ஆர்ட்ஸ் வழங்கிய தஞ்சாவூர் வைத்தியநாத ஐயர் விருது
- 1999 ஆம் ஆண்டு நாடக்கனல்
- 1999 இல் மகாராஜபுரம் சந்தானம் அறக்கட்டளையின் மெரிட்டோரியஸ் விருது
- 2000 ஆம் ஆண்டு தியாகபிரம்ம கான சபையின் வாணி கலா சுதாகரா
- 2001 இல் காஞ்சி மடத்தின் அஸ்தான வித்வான்
- 2010 இல் அண்ணா நகர் மியூசிக் சர்க்கிள் டிரஸ்ட் (ம) சத்குரு சங்கீதா வித்யாலயாவின் லயவத்யா சதுரா
- 2011 இல் கொட்டிவாக்கம் இறைபனி மன்றம் லயா வித்யாதாரா என்ற விருதை வழங்கியது
- 31 டிசம்பர் 2011 அன்று டாக்டர் எம். பாலமுரளிகிருஷ்ணாவிடம் இருந்து லயா கலவிபாஞ்சி விருதைப் பெற்றார்
- 2012 ஆம் ஆண்டு தனது 82வது பிறந்தநாளில் புகழ்பெற்ற டாக்டர் எம் பாலமுரளிகிருஷ்ணாவின் மதுர முரளி விருதைப் பெற்றார்.
- டிசம்பர் 2012 இல் திருவம்பாடி தேவஸ்வத்திலிருந்து சங்கீத திலகம் விருதைப் பெற்றார்
- லயபிரதிபா - ஹார்மோனியம் சக்ரவர்த்தி கொட்டார சங்குனி நாயர் நினைவு விருது 2013 - எடப்பள்ளி.
- 1-3-2015 அன்று சென்னை பிரந்தரதாசர் அறக்கட்டளையின் தாச கலா ரத்னா விருதைப் பெற்றார்
- 2014-15 ஆம் ஆண்டிற்கான " **சிறந்த மிருதங்க வித்வானுக்கான** " டாக்டர் உமையல்புரம் சிவராமன் விருது 17.12.2015 அன்று வழங்கப்பட்டது.
- 24-12-2016 அன்று "வலயப்பட்டி" விருது
- 02-05-2017 அன்று தியாகராஜ வித்வத் சமாஜத்தில் இருந்து கலசேவ நிரதா விருதைப் பெற்றார்
- 2018 01-01-2019 அன்று மகாராஜபுரம் நினைவு விருது
- 14-07-2019 அன்று பெர்கஸ்சிவ் ஆர்ட்ஸ் சென்டரில் இருந்து "மிருதங்க கலா சிரோமணி" பால்காடு மணி ஐயர் நினைவு விருது.  
நரேந்திரன் 1973 இல் சென்னைக்கு குடிபெயர்ந்தார். இப்போது இவர் அகில இந்திய வானொலியில் இருந்து ஓய்வு பெற்று சென்னையில் வாழ்ந்துவருகிறார்.
# பலென்சோனைட்டு

**பலென்சோனைட்டு** (*Palenzonaite*) என்பது (NaCa<sub>2</sub>)Mn<sup>2+</sup><sub>2</sub>(VO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய வனேடேட்டு கனிமமான இது பெர்செலியைட்டு குழுமத்தைச் சேர்ந்தது மற்றும் கோமேதகம் கனிமத்துடன் தொடர்புடையது. 1987 ஆம் ஆண்டில் இயெனோவா பல்கலைக்கழகத்தின் வேதியியல் பேராசிரியரான ஆண்ட்ரியா பலென்சோனாவால் கண்டுபிடிக்கப்பட்டது. இவர் இத்தாலியின் இலிகுரியா மாகாணத்தில் உள்ள வால் கிராவெக்லியாவில் உள்ள மோலினெல்லோ சுரங்கத்தில் பலென்சோனைட்டைக் கண்டுபிடித்தார்.  
பன்னாட்டு கனிமவியல் சங்கம் பலென்சோனைட்டு கனிமத்தை Plz என்ற குறியீட்டால் அடையாளப்படுத்துகிறது.  
சேஃபரைட்டு, பெர்செலியைட்டு, மாங்கனபெர்செலியைட்டு ஆகியவற்றுடன் சேர்ந்து பாலென்சோனைட்டும் ஒரு சிறிய கனிமக் குடும்பத்தின் ஒரு பகுதியாகும். இந்த கோமேதகங்களில் உள்ள (As,V,P,Si)O<sub>4</sub> நான்முகிகள் பலபடிச் சங்கிலிகளாகவோ அல்லது தாள்களாகவோ இல்லாமல் தனித்தனியாக உள்ளன. இவற்றின் சராசரி Z–O தூரம், அயனி ஆரம் குறித்த எதிர்பார்க்கப்பட்ட போக்கைப் பின்பற்றுகிறது (Si⁴⁺-என்பதற்குக் குறைவாகவும், As⁵⁺/V⁵⁺-என்பதற்கு அதிகமாகவும் உள்ளது). பலென்சோனைட்டு, மாங்கனீசு நிறைந்த, குறைந்த தர உருமாற்றப் படிவுகளில் ஓர் அரிய இரண்டாம் நிலை கனிமமாகக் காணப்படுகிறது.
# இலிங்கம் வெங்கட பிரபாகர்

**இலிங்கம் வெங்கட பிரபாகர்** (*Lingam VenkataPrabhakar*) இந்தியாவைச் சேர்ந்த ஒரு தொழிலதிபர் ஆவார். கனரா வங்கியின் நிர்வாக இயக்குநராகவும் தலைமைச் செயல் அதிகாரியாகவும் இருந்தார். பஞ்சாப் நேசனல் வங்கியின் முன்னாள் செயல் இயக்குநராகவும் பணியாற்றினார்.
# இலிங்கம் வெங்கட பிரபாகர்

## ஆரம்பகால வாழ்க்கை

பிரபாகர் விவசாயப் பாடத்தில் முதுநிலைப் பட்டம் பெற்றிருந்தார். இந்திய வங்கியாளர்கள் நிறுவனத்தின் சான்றளிக்கப்பட்ட வங்கியாளராகத் திகழ்ந்தார். தனது பட்டப்படிப்பை இந்தியன் வங்கி மற்றும் நிதி நிறுவனத்தில் முடித்தார்.
# இலிங்கம் வெங்கட பிரபாகர்

## தொழில்

பிரபாகர் தனது தொழிலை அலகாபாத் வங்கியில் தலைமை இடர் அதிகாரி மற்றும் ஒருங்கிணைந்த இடர் மேலாண்மைப் பொது மேலாளராகத் தொடங்கினார். 2018 ஆம் ஆண்டு மார்ச்சு மாதம் 1 ஆம் தேதியன்று பஞ்சாப் நேசனல் வங்கியில் நிர்வாக இயக்குநராகப் பணியில் சேர்ந்தார். 2020 ஆம் ஆண்டு பிப்ரவரி மாதம் 1 ஆம் தேதி முதல் கனரா வங்கியின் நிர்வாக இயக்குநர் மற்றும் தலைமைச் செயல் அதிகாரியாகப் பொறுப்பேற்று, 2022 டிசம்பர் 31 வரை அப்பதவியில் நீடித்தார்.
# அனு ஐயங்கார்

**அனு ஐயங்கார்** (*Anu Aiyengar*) மன்காட்டனைச் சேர்ந்த ஒரு நிதித்துறை நிபுணர் ஆவார். இவர் நியூயார்க்கு நகரத்தை அடிப்படையாகக் கொண்ட ஒரு பன்னாட்டு வங்கி மற்றும் நிதிச் சேவைகள் நிறுவனமான இயேபி மோர்கன் சேசு & கோ நிறுவனத்தில், இணைப்பு மற்றும் கையகப்படுத்துதல் பிரிவின் உலகளாவிய இணைத் தலைவராகப் பணியாற்றுகிறார்.
# அனு ஐயங்கார்

## வாழ்க்கைக் குறிப்பு

அனு ஐயங்கார் மாசசூசெட்சில் உள்ள சுமித் தாராளவாத கலைக் கல்லூரியில் பொருளாதாரம் மற்றும் கணினி அறிவியலில் இளநிலைப் பட்டம் பெற்றார். மேலும் தற்போது சுமித்தின் வணிக ஆலோசனைக் குழுவின் இணைத் தலைவராகப் பணியாற்றுகிறார். ஐயங்கார் தனது வணிக நிர்வாக முதுநிலைப் பட்டத்தை வாண்டர்பில்ட்டு பல்கலைக்கழகத்தில் பெற்றார். இந்திய பாரம்பரிய நடனத்தின் மூலம் இவர் மன அமைதியைக் காண்கிறார்.
# அனு ஐயங்கார்

## தொழில்

அணு ஐயங்கர் தனது வாழ்க்கையை அமெரிக்கன் எக்சுபிரசில் தொடங்கினார். 1999-ஆம் ஆண்டில் வால் தெருவில் உள்ள ஒரு பெரிய முதலீட்டு வங்கியில் ஒரு பதவிக்காக நேர்காணலில் கலந்துகொண்டபோது, இவரை நேர்காணல் செய்தவர் 'தவறான பாலினம், தவறான நிறம், மற்றும் தவறான நாடு' என்று கருத்து தெரிவித்தார். தற்போது இயேபி மோர்கன் சேசு & கோ நிறுவனத்தில் பணிபுரிகிறார்.
# அனு ஐயங்கார்

## விருதுகள்

- "தாக்கம் மற்றும் புத்தாக்க விருது" - டிரெசு ஃபார் சக்சசு
- வால் தெரு செய்தி இதழின் "2019 ஆம் ஆண்டு நிதித்துறையில் உள்ள பெண்களுக்கான இரவு விருந்து" (மார்ச் 2019).
- போர்ப்சு 30 வயதுக்குட்பட்டோர் பட்டியல் (செப்டம்பர் 2018)
# கலையூர் (இராமநாதபுரம்)

**கலையூர்** (Kalayur) என்பது இந்தியாவின் தென் மாநிலமான தமிழ்நாட்டில் உள்ள இராமநாதபுர மாவட்டத்தில் உள்ள ஒரு கிராமம் . இராமநாதபுரத்திலிருந்து வடக்கே 25 கி.மீ தொலைவிலும், பரமக்குடியிலிருந்து 9 கி.மீ தொலைவிலும் அமைந்துள்ளது. கலையூர் சமையல் கலைஞர்களின் கிராமம் என்று அழைக்கப்படுகிறது. இந்த கிராமத்தை பற்றிய வரலாற்று நிகழ்ச்சியானது தொலைக்காட்சி 18 ஒளியலை வரிசையின் நிகழ்ச்சியான (ஓ மை காட் இந்தியா தகவல்கள்) இது என்னுடைய இந்தியா - பகுதி 2 இல் கிருட்டிணா அபிசேக்கு தொகுத்து வழங்கினார்.
# கலையூர் (இராமநாதபுரம்)

## மக்கள் தொகை

2011 ஆம் ஆண்டு மக்கள் தொகை கணக்கெடுப்பின்படி கலையூரில் மொத்தம் 356 குடும்பங்களில் 1406 வசித்தனர், இதில் ஆண்கள் எண்ணிக்கை 712 ஆகவும் பெண்கள் எண்ணிக்கை 694 ஆகவும் இருந்தது. தமிழ்நாட்டுடன் ஒப்பிடும்போது கலையூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, கலையூர் கிராமத்தின் எழுத்தறிவு விகிதம் 65.94% ஆக இருந்தது. கலையூரில் ஆண்களின் எழுத்தறிவு விகிதம் 73.58% ஆகவும், பெண்களின் எழுத்தறிவு விகிதம் 58.15% ஆகவும் இருந்தது.
# கலையூர் (இராமநாதபுரம்)

## விளையாட்டு

இந்த கிராமத்தின் மிகவும் முக்கியத்துவம் வாய்ந்த விளையாட்டு கபடி விளையாட்டாகும். கலையூர் கபடி அணி (கருமலையான் 7ச கபடி அணி) இராமநாதபுரம் மாவட்டத்திலுள்ள சிறந்த கபடி அணிகளில் ஒன்றாகும்.
# சேணமூட்டு

**சேணமூட்டு** (*Saddle joint*) என்பது ஒரு வகை நீர்ம மூட்டு மூட்டு ஆகும். இதில் எதிரெதிர் மேற்பரப்புகள் குழிவானதாகவும் குவிந்ததாகவும் இருக்கும். இது கட்டைவிரல், மார்பு, நடுக்காது, குதிகால் ஆகியவற்றில் காணப்படுகிறது.
# சேணமூட்டு

## அமைப்பு

சேண மூட்டுகளில், ஒரு எலும்பு மேற்பரப்பு குழிவானதாகவும், மற்றொன்று குவிந்ததாகவும் இருக்கும். இது குறிப்பிடத்தக்க நிலைத்தன்மையை உருவாக்குகிறது. இருப்பினும், அச்சு சுழற்சி அனுமதிக்கப்படவில்லை. சேண மூட்டுகள் ஈரச்சு என்று கூறப்படுகிறது. இது வகிட்டு மற்றும் முன் தளங்களில் இயக்கத்தை அனுமதிக்கிறது.  
மனித உடலில் உள்ள சேண மூட்டுகளின் எடுத்துக்காட்டுகள் கட்டைவிரலின் கார்போமெட்டாக்கர்பல் மூட்டு, மார்பின் ஸ்டெர்னோக்ளாவிகுலர் மூட்டு, நடுத்தர காதுகளின் கழுத்துப்பட்டை எலும்பு சார்ந்த மூட்டு, குதிகாலின் கால்கானியோகுபாய்டு மூட்டு ஆகியவை அடங்கும்.
# சேணமூட்டு

## பெயர்

"சேணம்" என்ற சொல் குழிவான-குவிய எலும்புத் தொடர்பு குதிரை சவாரியுடன் ஒப்பிடப்படுகிறது. இரண்டு எலும்பு மேற்பரப்புகளும் சேண வடிவத்தில் உள்ளன.
# சதானந்த் சிங்

**சதானந்த் சிங்** (Sadanand Singh)(21 மே 1943-8 செப்டம்பர் 2021) இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் பீகார் சட்டமன்றத்தின் முன்னாள் சபாநாயகராக இருந்தார்.
# சதானந்த் சிங்

## வாழ்க்கை

சதானந்த் சிங் பீகாரில் உள்ள குர்மி குடும்பத்தில் பிறந்தார். பாகல்பூரின் ககால்கான் சட்டமன்றத் தொகுதியிலிருந்து ஒன்பது முறை பீகார் சட்டமன்ற உறுப்பினராக பணியாற்றினார். 2000 முதல் 2005 வரை பீகார் சட்டமன்றத்தின் சபாநாயகராகவும், பீகார் அரசாங்கத்தில் அமைச்சராகவும் பணியாற்றினார். இவர் இரண்டு முறை பீகார் மாநில காங்கிரசு குழுவின் தலைவராக இருந்தார். சிங் ஐந்து தசாப்தங்களுக்கும் மேலாக நீண்ட அரசியல் வாழ்க்கையை கொண்டிருந்தார். இந்த நீண்ட அரசியல் வாழ்க்கையில், இவர் 1990 மற்றும் 1995இல் இருந்ததைப் போல மூன்று முறை மட்டுமே சட்டமன்றத் தேர்தலில் தோல்வியடைந்தார்.  
இவரது மகன் சுபானந்த் முகேசு 2020 பீகார் சட்டமன்றத் தேர்தலில் ககல்காவ் சட்டமன்றத் தொகுதியில் போட்டியிட்டார், ஆனால் பாரதிய ஜனதா கட்சி வேட்பாளர் பவன் குமார் யாதவிடம் தோல்வியடைந்தார். சிங் பீகார் தலைவர்களால் மதிக்கப்பட்டார், இவர்களின் கட்சி எல்லையைத் தாண்டி. பீகாரின் மூத்த தலைவர்கள், நிதிஷ் குமார் மற்றும் லாலு பிரசாத் யாதவ் ஆகியோர் இவரை வெகுஜன தலைவராக கருதினர்.
# சுவர்ணா ஆறு

**சுவர்ணா ஆறு** (*Swarna River*) என்பது இந்தியாவின் கர்நாடகாவில் உடுப்பி மாவட்டத்தில் அமைந்துள்ள ஓடும் ஆறு ஆகும். இது மேற்குத் தொடர்ச்சி மலையில் உருவாகி அரபிக்கடலில் கலக்கும் மேற்கு-பாயும் நதியாகும். இந்த ஆற்றின் மீது யென்னேஹோலில் ஒரு சி. டபிள்யூ. சி நீர்நிலை கண்காணிப்பு நிலையம் உள்ளது.
# சுவர்ணா ஆறு

## ஆற்றோட்டம்

மேற்குத் தொடர்ச்சி மலையின் அடிவாரத்தில் உருவாகி, கொடி பெங்க்ரே அருகே அரபிக் கடலுடன் சங்கமிக்கும் முன், யென்னேஹோல் பெர்டூர், அரியாத்கா, பார்கலா, மணிப்பால், பெரம்பள்ளி மற்றும் உப்பூர் உள்ளிட்ட பல கிராமங்கள் வழியாக மேற்கு நோக்கி பாய்கிறது. இது சுமார் 55 கிலோமீட்டர் தூரத்தை உள்ளடக்கியது.
# சுவர்ணா ஆறு

## அணை

சுவர்ண ஆற்றின் குறுக்கே மூன்று அணைகள் கட்டப்பட்டுள்ளன. ஒன்று யென்னேஹோளே கிராமத்திலும், இரண்டாவது ஹிரியட்காவிலும், மூன்றாவது சிரூரிலும் கட்டப்பட்டுள்ளன. யென்னேஹோலில் கட்டப்பட்ட முதல் அணை, அருகிலுள்ள கிராமங்களான ஹெர்மண்டே, அஜேகர் மற்றும் யென்னேஹோல் போன்ற கிராமங்களுக்கு விவசாயம் மற்றும் குடிநீர் வழங்குவதற்காக நீர் வழங்குவதாகும். உடுப்பி நகரம் மற்றும் சுற்றியுள்ள பகுதிகளுக்கு குடிநீர் வழங்குவதற்கு பிற இரண்டு அணைகள் கட்டப்பட்டன. இப்பகுதியில் விவசாயம், குறிப்பாக நெல் மற்றும் தேங்காய் விவசாயத்திற்கும் இந்த ஆறு உதவுகிறது. [மேற்கோள் தேவை]<sup>&#x5B;*<span title="This claim needs references to reliable sources. (March 2025)">citation needed</span>*&#x5D;</sup>
# ககினா ஆறு

**ககினா ஆறு** (*Kagina River*) என்பது கிருஷ்ணா ஆற்றின் முக்கிய துணை ஆறான பீமா ஆற்றின் துணை ஆறாகும். இது தெலங்காணா மாநிலத்தில் விகராபாத் அருகே உள்ள அனந்தகிரி மலைகளில் உருவாகிறது. கிழக்கு அல்லது தென்கிழக்கு திசையில் பாய்ந்து டெக்கணின் பீமா ஆறு போலல்லாமல், ககினா ஆறு மேற்கு திசையில் தெலங்காணா கருநாடகம் மாநிலங்கள் வழியாக கலபுராகி மாவட்டத்தில் வாடி அருகே பீமா ஆற்றுடன் இணைகிறது.
# கர்கல் சட்டமன்றத் தொகுதி

**கர்கல் சட்டமன்றத் தொகுதி** *(Karhal Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. கர்கல், மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கர்கல் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1974 | நாது சிங் | பாரதிய கிரந்தி தளம் |
| 1977 | ஜனதா கட்சி |  |
| 1980 | சியோ மங்கல் சிங் | இந்திய தேசிய காங்கிரசு (இ) |
| 1985 | பாபு ராம் யாதவ் | லோக்தளம் |
| 1989 | ஜனதா தளம் |  |
| 1991 | rowspan=2 | ஜனதா கட்சி |
| 1993 |  |  |
| 1996 | சமாஜ்வாதி கட்சி</br> |  |
| 2002 | சோபரன் சிங் யாதவ் | பாரதிய ஜனதா கட்சி</br> |
| 2007 | rowspan=4 | சமாஜ்வாதி கட்சி</br> |
| 2012 |  |  |
| 2017 |  |  |
| 2022 | அகிலேஷ் யாதவ் |  |
# இலக்ருவனா

**இலக்ருவானா** (*Lakruwana*) என்பது இசுடேட்டன் தீவில் உள்ள ஓர் இலங்கை உணவகம்.
# இலக்ருவனா

## வரலாறு

இலக்ருவனா உணவகம் 1994ஆம் ஆண்டு மன்ஹாட்டனில் நிறுவப்பட்டது. பின்னர் இசுடேட்டன் தீவுக்கு மாற்றப்பட்டது. மேலும் 2010ஆம் ஆண்டு ஸ்டேபிள்டனில் உள்ள அதன் தற்போதைய இடத்தில் செயல்படத் தொடங்கியது.  
2017ஆம் ஆண்டில், இலக்ருவானாவின் உரிமையாளர்களின் மகள் ஜூலியா விஜேசிங்கே, உணவகத்தின் அடித்தளத்தில் இலங்கை கலாச்சாரத்தை மையமாகக் கொண்ட ஓர் அருங்காட்சியகத்தைத் திறந்தார்.
# இலக்ருவனா

## மதிப்புரைகள்

2023, 2024 மற்றும் 2025ஆம் ஆண்டுகளில் *தி நியூயார்க் டைம்ஸ்* வெளியிட்ட நியூயார்க் நகரத்தின் 100 சிறந்த உணவகங்களின் பட்டியலில் இலக்ருவானா சேர்க்கப்பட்டுள்ளது.  
இசுடேட்டன் தீவின் சிறந்த உணவகங்களின் 2024 பட்டியலில் இந்த உணவகத்தை *தி இன்பாவேஷன்* சேர்த்தது.
# வேக்பீல்டைட்டு

**வேக்பீல்டைட்டு** (*Wakefieldite*) என்பது (La,Ce,Nd,Y)VO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் வேக்பீல்டைட்டு கனிமத்தை Wf என்ற குறியீட்டால் அடையாளப்படுத்துகிறது.  
இது ஓர் அரிதான அருமண் தனிமமான வனேடேட்டு கனிமம் ஆகும். வேக்பீல்டைட்டில் காணப்படும் ஆதிக்கம் செலுத்தும் அருமண் உலோக அயனியைப் பொறுத்து, வேக்பீல்டைட்டு-(La), வேக்பீல்டைட்டு-(Ce), வேக்பீல்டைட்டு-(Nd), மற்றும் வேக்பீல்டைட்டு-(Y) என நான்கு முக்கிய வகைகள் விவரிக்கப்பட்டுள்ளன. வேக்பீல்டைட்டு கனிமத்தின் மோசு கடினத்தன்மை 4 முதல் 5 வரை இருக்கும். வேக்பீல்டைட்டு நாற்கோண அமைப்பிலான படிகங்களை உருவாக்குகிறது. படிக அமைப்பின் அடிப்படையில், இது செனோடைம் என்ற அரிய-மண் பாசுபேட்டு கனிமத்தின் வனேடேட்டு சேர்மத்தின் ஒப்புருவாகும். செனோடைமைப் போலல்லாமல், வேக்பீல்டைட்டில் கனமான அருமண் தனிமங்களை விட இலகுவான அருமண் தனிமங்கள் இருப்பது மிகவும் உகந்ததாக உள்ளது. இலந்தனைடு சுருக்கம் காரணமாக, கனமான அருமண் தனிமங்கள் இலகுவானவற்றை விட சிறிய அயனி ஆரங்களைக் கொண்டுள்ளன. பாசுபேட்டு அயனிக்கு பதிலாக பெரிய வனேடேட்டு அயனி மாற்றப்படும்போது, நான்முகப் படிக அமைப்பு பெரிய இலகுவான அருமண் தனிமங்களை முன்னுரிமையுடன் ஏற்றுக்கொள்கிறது.
வேக்பீல்டைட்டு கனிமம் முதன்முதலில் கனடாவின் கியூபெக்கில் உள்ள செயின்ட் பியர் டி வேக்பீல்டில் உள்ள எவன்சு லூ சுரங்கத்தில் கண்டறியப்பட்டு விவரிக்கப்பட்டது. பின்னர் வேக்பீல்டைட்டு-(Y) எனப் பெயரிடப்பட்டது.
# பிரெட் பக்கோடா

**பிரெட் பக்கோடா** (*Bread pakora*) என்பது இந்திய வறுத்த சிற்றுண்டி (*பக்கோடா* அல்லது பிரட்). இது *பிரெட் பாஜி* (அல்லது *பஜ்ஜி* ) என்றும் அழைக்கப்படுகிறது. பொதுவான தெரு உணவான இது, வெதுப்பி துண்டுகள், கடலை மாவு, மசாலாப் பொருட்களுடன் சேர்த்து தயாரிக்கப்படுகிறது.  
இந்த சிற்றுண்டி முக்கோண வெதுப்பித் துண்டுகளை காரமான கடலை மாவு மாவில் நனைத்து வறுக்கப்படுகிறது. மசித்த உருளைக்கிழங்கு போன்ற உணவுகளை உள்வைப்பது பொதுவானது. இதை நன்கு வறுத்தோ அல்லது பான்-வறுத்தோ சாப்பிடலாம். மேலும் துணையாக சட்னி அல்லது கெட்ச்அப்புடன் சேர்த்தும் பரிமாறப்படுகிறது.
# பிரெட் பக்கோடா

## சொற்பிறப்பியல்

*பகோரா* என்ற சொல் சமசுகிருத வார்த்தையான पक्ववट *பக்வவட*, *பக்வா* ('சமைத்த') மற்றும் *வடை* ('ஒரு சிறிய கட்டி') அல்லது அதன் வழித்தோன்றல் *வடகா*, 'எண்ணெய் அல்லது நெய்யில் பொரித்த பருப்பு வகைகளால் செய்யப்பட்ட ஒரு வட்ட கேக்' ஆகியவற்றின் கலவையிலிருந்து பெறப்பட்டது. *பஜ்ஜி* என்ற சொல் *வறுத்த* என்று பொருள்படும் *பர்ஜிதா* என்ற சமசுகிருத வார்த்தையிலிருந்து பெறப்பட்டது.
# பிரெட் பக்கோடா

## தயாரிப்பு

வெதுப்பி பக்கோடா என்பது மசாலா கலந்த கடலை மாவில் தோய்த்து ஒரு துண்டு வெதுப்பியினை வறுப்பதன் மூலம் தயாரிக்கப்படுகிறது. இது பெரும்பாலும் புளி அல்லது கொத்தமல்லி-சுண்ணாம்பு போன்ற சட்னியுடன் பரிமாறப்படுகிறது.
# பிரெட் பக்கோடா

## மாறுபாடு

வெதுப்பி பக்கோராவின் ஒரு மாறுபாடு, இரண்டு பிரெட் துண்டுகளுடன் ஒரு சாண்ட்விச்சை உருவாக்கி மசித்த உருளைக்கிழங்கைச் சேர்த்து, பின்னர் அதை வறுக்க பரிமாறுவது ஆகும்.
# போங்க்

**போங்க்** (*Ponk*) அல்லது **பவுங்க்** (குசராத்தி பௌங்க்) என்பது மென்மையான வறுத்த சோள தானியங்களை சேவ் போன்ற பிற பொருட்களுடன் கலந்து தயாரிக்கப்படும் ஒரு குசராத்தி சிற்றுண்டி ஆகும்.  
போங்க் சிற்றுண்டியைத் தயாரிக்க, முதிர்ச்சியடையாத சோள தானியங்களை (*போங்க்* என்று அழைக்கப்படுகின்றன) வறுக்கின்றனர். இதனால் *வாணி* அல்லது *ஹுர்தா* என்றும் அழைக்கப்படுகிறது. இந்த தானியங்கள் இயற்கையாகவே கிரிகோரியன் நாட்காட்டியில் நவம்பர் முதல் பிப்ரவரி பிற்பகுதி வரை குளிர்ந்த குளிர்கால மாதங்களில் மட்டுமே கிடைக்கும் (உச்ச பருவம் திசம்பர் மற்றும் சனவரி மாதங்களில் இருக்கும்). தொழில்நுட்ப முன்னேற்றங்கள் காரணமாக, இவை இப்போது அக்டோபர் பிற்பகுதியிலும் மார்ச் மாத தொடக்கத்திலும் கூட கிடைக்கின்றன.  
போங்க் சிற்றுண்டியைத் தயாரிக்க, முதிர்ச்சியடையாத சோள தானியங்களை (*போங்க்* என்று அழைக்கப்படுகின்றன) வறுக்கின்றனர். இதனால் *வாணி* அல்லது *ஹுர்தா* என்றும் அழைக்கப்படுகிறது. இந்த தானியங்கள் இயற்கையாகவே கிரிகோரியன் நாட்காட்டியில் நவம்பர் முதல் பிப்ரவரி பிற்பகுதி வரை குளிர்ந்த குளிர்கால மாதங்களில் மட்டுமே கிடைக்கும் (உச்ச பருவம் திசம்பர் மற்றும் சனவரி மாதங்களில் இருக்கும்). தொழில்நுட்ப முன்னேற்றங்கள் காரணமாக, இவை இப்போது அக்டோபர் பிற்பகுதியிலும் மார்ச் மாத தொடக்கத்திலும் கூட கிடைக்கின்றன.  
குசராத்தின் பருச் மற்றும் சூரத் மாவட்டத்தில் பலேஜ் மற்றும் அசிராவைச் சுற்றியுள்ள பகுதிகளிலிருந்து உள்ளூர் கடைகளுக்கு போங்க் விநியோகிக்கப்படுகிறது. சோள விதைத் தண்டுகள் தீயில் வறுத்தெடுக்கப்பட்டு, பின்னர் மென்மையான ஓடுகளிலிருந்து தானியங்கள் எடுக்கப்படுகின்றன. போங்க் பச்சை நிறத்திலும் ஜெலட்டின் இனிப்புப் பழம் போல மென்மையாகவும் இருக்க வேண்டும். போங்க் உயரமான புல்லில் தொடர்ந்து காணப்படுவதாக அறியப்படுகிறது.
# தெற்கு கன்னட மாவட்டம், உடுப்பி மாவட்ட ஆறுகளின் பட்டியல்

**தெற்கு கன்னட மாவட்டம், உடுப்பி மாவட்டம் ஆறுகளின் பட்டியல்** (*List of rivers of Dakshina Kannada and Udupi districts*) என்பது தெற்கு கன்னட மாவட்டம், உடுப்பி மாவட்டம் என கருநாடகத்தின் இரண்டு மாவட்டங்கள் வழியாகப் பாயும் சில குறிப்பிடத்தக்க ஆறுகளின் பட்டியல் ஆகும். இந்த மாவட்டங்களின் கிட்டத்தட்ட அனைத்து ஆறுகளும் மேற்கு நோக்கிப் பாய்ந்து அரபிக் கடலில் கலக்கின்றன.  
- நேத்ராவதி ஆறு, இதன் துணை ஆறுகளில் குமாரதாரா மற்றும் குருபுரா ஆகியவை அடங்கும்
- நந்தினி
- சாம்பவி ஆறு
- சுவர்ணா ஆறு
- பஞ்சகங்கவல்லி ஆறு
- சௌபர்ணிகா ஆறு
- வராகி ஆறு
# வார்ப்புரு:Infobox restaurant

| label3 = தொடக்கம்
| data3 = }  
| label4 = Closed
| data4 = }  
| class5 = agent
| label5 = Owner
| data5 = }  
| label6 = Previous owner
| data6 = }  
| class7 = agent
| label7 = Manager
| data7 = }  
| class8 = agent
| label8 = Head chef
| data8 = }  
| class9 = agent
| label9 = Chef
| data9 = }  
| class10 = agent
| label10 = Pastry chef
| data10 = }  
| class11 = category
| label11 = உணவு முறை
| data11 = }  
| class12 = category
| label12 = Dress code
| data12 = }  
| label13 = Rating
| data13 = }  
| label14 = இடம்
| data14 = }
|}
}}  
| label15 = Coordinates
| data15 = }  
| label16 = Seating capacity
| data16 = }  
| label17 = Reservations
| data17 = }  
| label18 = Other locations
| data18 = }  
| label19 = }
| data19 = }  
| label20 = Website
| data20 = }
}}<noinclude>  
</noinclude>
# வார்ப்புரு:Infobox restaurant/doc

## Usage

<syntaxhighlight lang="wikitext">  
</syntaxhighlight>
# வார்ப்புரு:Infobox restaurant/doc

## Description

| Field | Description |  |
| --- | --- | --- |
| <code>name</code> | Name of restaurant (required) |  |
| <code>logo</code> | Restaurant's logo |  |
| <code>logo_width</code> | Size of *logo* |  |
| <code>logo_alt</code> | Alt text for *logo* |  |
| <code>image</code> | Restaurant image |  |
| <code>image_width</code> | Size of *image* |  |
| <code>image_alt</code> | Alt text for *image* |  |
| <code>image_caption</code> | Caption |  |
| <code>pushpin_map</code> | Name of a location map (see #Map and coordinates). Requires to display a map. |  |
| <code>map_alt</code> | Alt text for the *pushpin_map* |  |
| <code>map_caption</code> | Caption for *pushpin_map* |  |
| <code>map_size</code> | Size of the *pushpin_map* |  |
| <code>established</code> | When was the restaurant first opened? Use |  |
| <code>closed</code> | When was the restaurant closed? Use |  |
| <code>current_owner</code> | Who is the current owner(s)? |  |
| <code>previous_owner</code> | Who were the previous owner(s)? |  |
| <code>manager</code> | Who is the manager? |  |
| <code>head_chef</code> | Who is the head chef? |  |
| <code>chef</code> | (Alternative for head chef) Who is the establishment's chef? |  |
| <code>pastry_chef</code> | Who is the pastry chef? |  |
| <code>food_type</code> | Food type of restaurant (French, Italian, etc.) |  |
| <code>dress_code</code> | Dress code of the restaurant (casual, semi-formal, formal) |  |
| <code>rating</code> | Rating of the restaurant (Michelin Guide and , Zagat's Survey, etc.) |  |
| <code>street_address</code> | Address on which the restaurant is located |  |
| <code>city</code> | City in which the restaurant is located |  |
| <code>county</code> | County in which the restaurant is located |  |
| <code>state</code> | State in which the restaurant is located |  |
| <code>province</code> | Province in which the restaurant is located |  |
| <code>postcode</code> | Or for postal code |  |
| <code>country</code> | Country the restaurant is located in |  |
| <code>coordinates</code> | The Geographic coordinates using (see #Map and coordinates) |  |
| <code>seating_capacity</code> | The seating capacity of the restaurant |  |
| <code>reservations</code> | Are reservations required? |  |
| <code>other_locations</code> | Are there other locations? Is the restaurant franchised? |  |
| <code>other_information</code> | Or for closings, renovations, etc. Do not include phone numbers per WP:NOTYELLOW. |  |
| <code>website</code> | Restaurant's website; use | } |
# வார்ப்புரு:Infobox restaurant/doc

## Map and coordinates

### Coordinates

Use the parameter, with , to display the coordinates. It will also allows the display of either an interactive map, or showing a pushpin for the location of the restaurant.
# வார்ப்புரு:Infobox restaurant/doc

## Map and coordinates

### Location maps

The <code>pushpin_map=</code> parameter can be used to specify a particular . Requires .
# வார்ப்புரு:Infobox restaurant/doc

## TemplateData
# வார்ப்புரு:Infobox restaurant/doc

## Tracking category

-
# வேக்பீல்டைட்டு (La)

**வேக்பீல்டைட்டு (La) ** (*Wakefieldite-(La)*) என்பது LaVO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வேக்பீல்டைட்டின் இலந்தனம் கனிமத்தின் இறுதிநிலை ஆகும். நான்முகப் படிக அமைப்பில் உள்ள ஒரு வனேடேட்டாக, இந்த அரிய-புவி கனிமம் செனோடைம் குழுமத்தின் ஒரு உறுப்பினராகும்.  
பன்னாட்டு கனிமவியல் சங்கம் வேக்பீல்டைட்டு (La) கனிமத்தை Wf-La என்ற குறியீட்டால் அடையாளப்படுத்துகிறது.  
வேக்பீல்டைட்டு-(La) கனிமம் முதன்முதலில் 2008 ஆம் ஆண்டில் செருமனியின் தூரிங்கியா மாகாணத்தில் உள்ள பிரெட்ரிக்ரோடா நகரில் இருக்கும் காட்லோப்பு மலையில் அமைந்துள்ள குளூக்சுடெர்ன் சுரங்கத்தில் கண்டறியப்பட்டு விவரிக்கப்பட்டது. மற்ற அருமண் கனிமங்களைப் போலவே, இதன் மாதிரிப் பொருளிலும் நியோடிமியம், பிரசியோடைமியம், சமாரியம் மற்றும் இட்ரியம் போன்ற பிற அருமண் தனிமங்களின் கணிசமான பகுதிகள் இருந்தன.
# அக்ராணி ஆறு

**அக்ராணி ஆறு** (*Agrani River*) என்பது மகாராட்டிராவில் சாங்கிலி மாவட்டத்தின் கானாபூர் வட்டத்தில் உள்ள கானாபூர் பீடபூமியில் உள்ள பால்வாடி (बलवडी) அருகே, அகத்திய முனிவரின் (अगस्त्य ऋषी) ஒரு சிறிய மரக் கோயிலுக்கு அருகில் உருவாகிறது. வஜ்ரச்சவுண்டே (वज्रचौंडे) (தஸ்கான் தாலுகா)க்குப் பிறகு, இது திரும்பி தென்கிழக்கு திசையில் பாய்கிறது.  
சாங்லி மாவட்டத்தில் அக்ராணி ஆறு 62 கி.மீ. தூரத்திற்கு பயணிக்கிறது (கானாபூர் தாலுகா- 22.5 கி.மீ; தாஸ்கான் தாலுகா- 14 கி.மீ; கே.எம். தாலுகா- 25.5கி.மீ). இதன் பிறகு, கருநாடகாவில் அதானி கிராமத்திற்கு அருகில் இறுதியாக கிருஷ்ணா ஆற்றில் இணைகிறது. அக்ராணி வறட்சியால் பாதிக்கப்படும் கவத்தே மகான்கல் வட்டத்தின் உயிர்நாடியாக நிரூபிக்கப்பட்டுள்ளது.  
இந்த ஆறு ஒரு பெரிய தூர்வாரும் திட்டத்திற்கும் உட்பட்டுள்ளது.  
அக்ராணி ஆறு புனரமைப்பு திட்டம் ஜல்யுக்த் சிவார் அபியான் திட்டத்தின் கீழ் செயல்படுத்தப்படுகிறது. இழந்த ஆற்றை அதன் தோற்றத்தில் புத்துயிர் பெறசெய்வதில் இந்த திட்டம் மிகவும் பயனுள்ளதாக நிரூபிக்கப்பட்டுள்ளது.
# அரி நாராயண் சிங்

**அரி நாராயண் சிங்** (*Hari Narayan Singh*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் 2010 முதல் பீகார் சட்டமன்ற உறுப்பினராக பதவி வகித்து வருகிறார். அரி நாராயணன் சிங் ஐக்கிய ஜனதா தளம் கட்சியினைச் சார்ந்தவர். இக்கட்சியின் சார்பில் பீகாரின் ஹர்னாட் சட்டமன்றத் தொகுதியிலிருந்து பீகார் சட்டமன்றத்தின் உறுப்பினராக 2010, 2015, 2020, 2025ஆகிய ஆண்டுகளில் நடைபெற்றத் தேர்தல்களில் போட்டியிட்டு வெற்றி பெற்று தற்பொழுது நான்காவது முறையாக சட்டமன்ற உறுப்பினராக உள்ளார்.
# அனுப்பட்டி

**அனுப்பட்டி** (Anuppatti) இந்தியாவின் தமிழ்நாடு மாநிலத்திலுள்ள ஒரு கிராம ஊராட்சியாகும். தமிழ்நாட்டின் தென்பகுதியில் உள்ள திருப்பூர் மாவட்டத்தில் இருக்கும் காமநாயக்கன்பாளையம் வட்டத்தில் இந்த ஊராட்சி அமைந்துள்ளது. அனுப்பட்டி பல்லடம் சட்டமன்றத் தொகுதி மற்றும் கோயம்புத்தூர் மக்களவைத் தொகுதி ஆகியவற்றின் கீழ் வருகிறது. இந்த ஊராட்சியில் மொத்தம் 7 ஊராட்சி வார்டுகள் உள்ளன. இவற்றிலிருந்து 7 ஊராட்சி மன்ற உறுப்பினர்கள் தேர்ந்தெடுக்கப்படுகின்றனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அனுப்பட்டியின் மொத்த மக்கள் தொகை 2018 ஆக இருந்தது. இம்மக்கள் தொகையில் 1012 பேர் பெண்கள் மற்றும் 1006 பேர் ஆண்கள் ஆவர். 606 குடும்பங்கள் இங்கு வசித்தனர்.  
அப்போது அனுப்பட்டி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 176 ஆகும். இது கிராமத்தின் மொத்த மக்கள் தொகையில் 8.72% ஆகும். அனுப்பட்டி கிராமத்தின் சராசரி பாலின விகிதம் 1006 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி அனுப்பட்டியின் குழந்தை பாலின விகிதம் 1173 ஆகும், இது தமிழ்நாட்டின் சராசரியான 943-என்பதை விட அதிகமாகும்.  
தமிழ்நாட்டை விட அனுப்பட்டி கிராமத்தில் கல்வியறிவு விகிதம் குறைவாக இருந்தது. 2011 ஆம் ஆண்டில் அனுப்பட்டி கிராமத்தின் கல்வியறிவு விகிதம் 72.53% ஆக இருந்தது. இது தமிழ்நாட்டின் 80.09% என்பதை விடக் குறைவாகும். அனுப்பட்டியில் ஆண்களின் கல்வியறிவு 82.16% ஆகவும், பெண்களின் கல்வியறிவு விகிதம் 62.81% ஆகவும் இருந்தது.
# செவிலியர் விஞ்ஞானி

**செவிலியர் விஞ்ஞானி** (*Nurse scientist*) என்பவர் செவிலியர் பணி அல்லது அது தொடர்பான செவிலியம் துறையில் முனைவர் பட்டம் போன்ற மேம்பட்ட கல்வித் தகுதியைப் பெற்ற ஒரு செவிலியரைக் குறிக்கும். இவர் ஆராய்ச்சி கோட்பாடுகள் மற்றும் வழிமுறைகள் உட்பட, ஒரு குறிப்பிட்ட மருத்துவத் துறையில் நிபுணத்துவ அறிவையும் கொண்டிருப்பார். மருத்துவ ஆராய்ச்சி ஆய்வுகளின் மேம்பாடு, ஒருங்கிணைப்பு மற்றும் நிர்வாகத்தில் தலைமைத்துவம் வழங்குவது; ஆராய்ச்சியில் செவிலியர்களுக்கு வழிகாட்டுதல் வழங்குவது; ஆராய்ச்சி ஆய்வுகளில் பங்கேற்கும் நோயாளிகளுக்கான விளைவுகளை மேம்படுத்தும் மதிப்பீட்டு நடவடிக்கைகளுக்குத் தலைமை தாங்குவது; மற்றும் ஒட்டுமொத்த சுகாதார அறிவியல் இலக்கியத்திற்குப் பங்களிப்பது ஆகியவை இந்த பதவியின் முதன்மை நோக்கமாகும். செவிலியர் விஞ்ஞானிகள் அறிவுப் பரிமாற்றதாரர்களாகக் கருதப்படுகிறார்கள். இவர்கள் செவிலியர் ஆராய்ச்சியில் பங்கேற்கின்றனர்.
# பட்டாபிராம் மேற்கு தொடருந்து நிலையம்

**பட்டாபிராம் மேற்கு தொடருந்து நிலையம்** (*Pattabiram West railway station*) இந்தியாவின் தமிழ்நாடு மாநிலம் சென்னை நகரின் புறநகர் தொடர்வண்டி வலையமைப்பிலுள்ள ஓரு தொடருந்து நிலையமாகும். சென்னை மத்தியத் தொடருந்து நிலையம்–பட்டாபிராம் கிழக்கு சேமிப்புக் கிடங்கு (மேற்கு வழித்தடக் கிளை) பிரிவில் உள்ள தொடர்வண்டி நிலையங்களில் இதுவும் ஒன்றாகும். பட்டாபிராம் தரைப்படை பக்கப்பாதசி தொடருந்து நிலையம் என்ற பெயராலும் இது அழைக்கப்படுகிறது. இந்த நிலையம் தமிழ்நாட்டின் திருவள்ளூர் மாவட்டத்தில் உள்ள பட்டாபிராம் மற்றும் ஆவடியில் உள்ள இராணுவ தளவாடத் தொழிற்சாலைகளுக்குச் சேவை செய்கிறது. கடல் மட்டத்திலிருந்து 40 மீட்டர் உயரத்தில் பட்டாபிராம் மேற்கு தொடருந்து நிலையம் அமைந்துள்ளது.
# ஊஞ்சலூர் தொடருந்து நிலையம்

**ஊஞ்சலூர் தொடருந்து நிலையம்** (*Unjalur railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் வரும் ஒரு புறநகர் அல்லாத குழு வகை இந்திய தொடருந்து நிலையமாகும். ஊஞ்சலூர் தொடருந்து நிலையத்தின் நிலையக் குறியீடு: யு ஆர் எல் என்ற ஆங்கில எழுத்துகளாகும். இந்நிலையம் தமிழ்நாடு மாநிலத்தில் ஈரோடு நகருக்கு அருகே அமைந்துள்ளது. ஈரோடு சந்திப்பு மற்றும் கரூர் சந்திப்புக்கு இடையில் ஈரோடு–திருச்சிராப்பள்ளி வழித்தடத்தில் ஊஞ்சலூர் தொடருந்து நிலையம் அமைந்துள்ளது.
# விக்கிப்பீடியா:உங்களுக்குத் தெரியுமா/திசம்பர் 27, 2025

- **நாலுகெட்டு வீடு** (படம்) என்பது கேரளத்தில் தாய்வழிச் சமூகத்தில் பல தலைமுறைகளாகக் கூட்டுக் குடும்பமாக வாழ்ந்தவர்களின் மரபுவழி வீடுகளாகும். நான்குபுறமும் சதுர வடிவில் கட்டப்பட்டு நடுவில் வானவெளியான முற்றம் கொண்டு நான்கு அறைகள் கொண்ட செவ்வக வடிவ வீடாகும். நடுமுற்றத்தில் வேலைப்பாடுகள் கொண்ட நான்கு மரத் தூண்களால் அழகாக வடிவமைக்கப்பட்டிருக்கும்.
- **திருவாலங்காட்டுச் செப்பேடுகள்** என்பவை திருவள்ளூர் மாவட்டத்தில் உள்ள திருவாலாங்காடு பகுதியில் 1903-இல் கிடைக்கப்பெற்ற சோழர் ஆட்சிக் காலத்தை விளக்கும் 31 செப்பேடுகள் ஆகும்.
- **நழுவு சட்டம்** என்னும் ஒப்புமைக் கணிப்பொறி பெருக்கல், வகுத்தல் செயல்களுக்கும் N-ஆம் மூலங்கள், மடக்கைகள், முக்கோணவியல் சார்புகளுக்கும் பயன்படுத்தப்படுகிறது.
- **மோர்மொன் நூல்** என்ற புனித நூல் பின்னாளைய புனிதர்களால் விவிலியத்துடன் இணைந்து கடவுளின் வாக்காக நம்பப்படுவதாகும்.
- **உறங்குநிலையில் திடுக்கம்** என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்திற்குச் செல்லும் முன்னர் உடற் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது.
- ஒய். வி. ராவ் இயக்கத்தில் 1936-இல் வெளியான **சதி சுலோச்சனா** கன்னட மொழியின் முதல் பேசும் படமாகும்.
# கொடுமுடி தொடருந்து நிலையம்

**கொடுமுடி தொடருந்து நிலையம்** (*Kodumudi railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் வரும் ஒரு புறநகர் அல்லாத குழு வகை இந்திய இரயில் நிலையமாகும். கொடுமுடி தொடருந்து நிலையத்தின் நிலையக் குறியீடு: கே எம் டி என்ற ஆங்கில எழுத்துகளாகும். இந்நிலையம் தமிழ்நாடு மாநிலத்தில் ஈரோடு மாவட்டம் கொடுமுடி பேரூராட்சியில் அமைந்துள்ளது. ஈரோடு-திருச்சிராப்பள்ளி கோட்டத்தில் ஈரோடு சந்திப்புக்கும் கரூர் சந்திப்புக்கும் இடையே அமைந்துள்ளது. இந்த நிலையத்தில் 18 தொடருந்துகள் நின்று செல்கின்றன. மத யாத்திரை மையமான மகுடேசுவரர் கோயில், கொடுமுடி ஆகியவற்றை இந்நிலையம் இணைக்கிறது.
# தண்டோனி தொடருந்து நிலையம்

**தண்டோனி தொடருந்து நிலையம்** (*Thandoni railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் கரூர் மாவட்டத்தில் அமைந்துள்ள தண்டோனியில் உள்ளது. 2013 ஆம் ஆண்டு மே மாதத்தில் செயல்பாட்டிற்கு வந்த புதிதாக அமைக்கப்பட்ட சேலம் சந்திப்பு–கரூர் சந்திப்பு வழித்தடத்தில் ஓர் இடைநிலை தொடருந்து நிலையமாக இந்நிலையம் செயல்படுகிறது. இந்நிலையம் இந்திய இரயில்வேயின் தெற்கு இரயில்வே மண்டலத்தால் இயக்கப்படுகிறது. சேலம் தொடருந்து கோட்டத்தின் கட்டுப்பாட்டில் இயங்குகிறது. தண்டோனி தொடருந்து நிலையத்தின் குறியீடு டி.என்.டி.என் என்ற ஆங்கில எழுத்துகளாகும்.
# Module:Infobox mapframe/doc

This module implements .  
See Template:Infobox mapframe/testcases for tests.
# Module:Infobox mapframe/doc

## Usage

Module that automatically makes a mapframe suitable for an infobox automatically, with minimal user input.
# Module:Infobox mapframe/doc

## Usage

### Generic usage

Just use the template , following the documentation there. This module may also be imported to another Lua module.
# Module:Infobox mapframe/doc

## Usage

### Automatic maps in infoboxes

:*Example edits: Template:Infobox prison, Template:Infobox prison/doc*
Edit the infobox template (or its sandbox).
Add lines like the following examples to the infobox. Replace numbers (, or to ), with the appropriate number based on how many other image or data parameters are already present.
| If placing near the top of infobox | If placing at/near the bottom of the infobox |  |  |  |  |
| --- | --- | --- | --- | --- | --- |
| <pre> | image4 =
</pre> | <pre> | header97 = | data98 =
</pre> | } |
If the template has a call to , simply add to the call and the various mapframe args will automatically be included.  
Once this is done, the above parameters will be available to users of the template.
- Defaults values for these parameters can also be specified in the calls above, e.g.
<pre></pre>
: means that the library marker will be used, unless a different value is passed in to the template.
- The maps are off by default, which means maps will not be displayed unless is present in the template call.
- : To turn maps on by default, in the calls above add – which means maps will be displayed unless is present in the template call.
- : can also be set to a conditional, such as if another parameters is present, e.g.
- Add the new parameters to the template documentation.
- : You can use .
- : If any default values are modified in the calls, add them as parameters in the form *parameter-name**value*.
- : The default output is shown here collapsed:  
- Parameters can also be added to the TemplateData, which can be copied and pasted from the relevant parts of
- For a list of available markers, see mw:Help:Extension:Kartographer/Icons
# செட்டிப்பாளையம் தொடருந்து நிலையம்

**செட்டிப்பாளையம் தொடருந்து நிலையம்** (*Chettipalayam railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் கோயம்புத்தூர்–பொள்ளாச்சி வழித்தடத்தில் அமைந்துள்ள கோயம்புத்தூரின் ஒரு புறநகர் தொடர்வண்டி நிலையமாகும். இந்த நிலையம் 2000ஆம் ஆண்டுகளில் செயல்படாமல் போனது. இந்தத் தொடர்வண்டி நிலையத்தை மீண்டும் திறக்கக் கோரி பல போராட்டங்கள் நடத்தப்பட்டுள்ளன. செட்டிப்பாளையம் தொடருந்து நிலையத்தின் இரயில்வே குறியீடு சி.ஐ.எம் என்ற ஆங்கில எழுத்துகளாகும்.
# ஜோகன்னசு ஆபிரகாம் பியரென்சு டி கான்

**ஜோகன் ஆபிரகாம் பைரன்சு டி கான்** (*Johannes Abraham Bierens de Haan*)(மார்ச் 17, 1883 - சூன் 13, 1958) என்பவர் இடச்சு உயிரியலாளரும் விலங்கின நடத்தையியல் நிபுணரும் ஆவார். இவர் விலங்கு உளவியல் ஆய்வின் நிறுவனர் ஆவார்.  
இவர் ஹார்லெமில் பிறந்தார். இத்தாலியின் சியன்னாவில் இறந்தார்.
# கான்சு போச்மேன் மெல்சியர்

**கான்சு போச்மேன் மெல்ச்சியர்** (*Hans Bøchmann Melchior*-14 மே 1773-11 செப்டம்பர் 1831) என்பவர் டென்மார்க் நாட்டைச் சேர்ந்த இயற்கை ஆர்வலர் ஆவார்.  
இவர் 1834 ஆம் ஆண்டு மரணத்திற்குப் பின் வெளியிடப்பட்ட *டென் டான்ஸ்கே ஸ்டாட்ஸ் ஓக் நோர்ஜஸ் பட்டெடிர்* (*டென்மார்க் மாநிலம் மற்றும் நோர்வேயின் பாலூட்டிகள்* ) என்ற புத்தகத்தின் ஆசிரியராக இருந்தார்.
# பேசில் மார்லோ

**பேசில் மார்லோ** (*Basil Marlow*)(1920 - 1993) என்பவர் இங்கிலாந்து வம்சாவளியைச் சேர்ந்த ஆத்திரேலிய பாலூட்டி நிபுணர் ஆவார். இவர் ஆத்திரேலியாவில் பாலூட்டி சூழலியல் மற்றும் நடத்தை பற்றிய ஆய்வுக்கு குறிப்பிடத்தக்க பங்களிப்புகளைச் செய்தார். இவர் 1954இல் ஆத்திரேலியாவுக்கு குடிபெயர்ந்தார். முதலில் சி. எசு. ஐ. ஆர். ஓ. வில் பணிபுரிந்தார். பின்னர் ஆத்திரேலிய அருங்காட்சியகத்தில் பாலூட்டித் துறையின் தலைவராக 1958 முதல் 1980 வரை பணியாற்றினார். இவர் கடல் விலங்கியல் நிபுணர் ஜூடித் கிங்கை மணந்தார்.
# பாவேல் படேவ்

**பாவேல் அதனாசோவ் படேவ்** (*Pavel Patev*)(1889-22 மார்ச் 1950) என்பவர் பல்கேரிய விலங்கியல் நிபுணர் ஆவார். இவர் பறவையியல் துறையில் தனது பணிக்காகவும், சோபியா மிருகக்காட்சிசாலையின் இயக்குநராக பங்கேற்றியதற்காகவும் அறியப்பட்டார். இவர் *பல்கேரியாவின் பறவைகள்* (1950) குறித்து ஒரு விரிவான நூலை எழுதினார்.  
படேவ் பல்கேரியாவின் ப்ளோவ்டிவ் நகரில் பிறந்தார். படேவ் 1934 முதல் தனது வாழ்நாளின் இறுதி வரை சோபியா மிருகக்காட்சிசாலையின் இயக்குநராகப் பணியாற்றினார். புதைபடிவ குறுக்குஅலகு விலங்கினமான *லோக்சியா படேவிக்கு* சூலாடோசர் போவ் இவரது பெயரினை இட்டார்.
# டி. எட்வர்ட் ரீட்

**டி. எட்வர்ட் ரீட்** (*T. Edward Reed*) என்பவர் கனடா நாட்டைச் சேர்ந்த விலங்கியல் நிபுணரும், மானுடவியலாளரும் குழந்தை மருத்துவரும் ஆவார். இவர் 1952இல் மிச்சிகன் பல்கலைக்கழகத்தின் பரம்பரை மருத்துவமனையில் இளைய மரபியலாளராக சேர்ந்தார். இவர் 1960இல் தொராண்டோ பல்கலைக்கழகத்தில் விலங்கியல் துறையின் பேராசிரியராகவும் தலைவராகவும் நியமிக்கப்பட்டார். நார்மா ஃபோர்டு வாக்கருக்குப் பிறகு. தொராண்டோ பல்கலைக்கழகத்தில் ரீட்டிடம் முனைவர் பட்டம் பெற்ற மாணவர்களில் எமோக் சாத்மேரியும் ஒருவர்.
# ஐதராக்சில் அயனி உறிஞ்சல்

**ஐதராக்சில் அயனி உறிஞ்சல்** (*Hydroxyl ion absorption*) என்பது ஒளியியல் இழைகளில் மின்காந்த கதிர்வீச்சு உறிஞ்சப்படுதலைக் குறிக்கும். இதில் அண்மை அகச்சிவப்பு கதிர்வீச்சும் அடங்கும். நீரிலிருந்து மாசாக எஞ்சியிருக்கும் ஐதராக்சில் அயனிகளின் இருப்பு இதற்கு காரணமாகும்.  
தயாரிப்பு உருவாக்கத்தின் போதும் அல்லது அதற்குப் பிறகும் ஐதராக்சில் (OH<sup>−</sup>) அயனி கண்ணாடியினுள் ஊடுருவ முடியும். இதன் விளைவாக, இவை ஒளியியல் இழைகளின் வழியாகத் தகவல்தொடர்புக்குப் பயன்படுத்தப்படுகின்றன. உதாரணமாக 1.383 μm மையத்தில் உள்ள குறிப்பிட்ட ஒளியலை நீளங்களில் குறிப்பிடத்தக்க அளவு பலவீனமடைதல் ஏற்படுகிறது.
# குழாய்க்கால்

**குழாய்க்கால்** (*Ambulacral*) என்பது முட்தோலி உயிரினத்தின் ஓட்டில் உள்ள ஒரு நீளமான பகுதியாகும். எக்கினோ முட்தோல் உயிரின உறுப்பான இது ஆங்கிலத்தில் ஆம்புலாக்ரம் என்று அழைக்கப்படுகிறது. இதில் குழாய் போன்ற பாதங்களின் ஒரு வரிசை அமைந்திருக்கும். இதன் பன்மை வடிவம் குழாய்க்கால்கள் எனப்படும். குழாய்க்கால் பகுதிகளுக்கு இடையில் உள்ள ஓட்டின் பகுதி குழாய்க்காலிடைப் பகுதி என்று அழைக்கப்படுகிறது.
# கே. கலாவதி

**கே. கலாவதி** (*K. Kalavathi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் ஊனாந்தாங்கல் கிராமத்தினைச் சேர்ந்தவர். உயர்நிலைப் பள்ளிக் கல்வியினை முடித்துள்ள கலாவதி, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேந்தமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராமன்லால் கோகலதாசு சரையா

**இராமன்லால் கோகலதாசு சரையா** (Ramanlal Gokaldas Saraiya) என்பவர் இந்தியாவைச் சேர்ந்த ஒரு கல்வியாளராவார். மழலையர் பள்ளி முதல் முதுகலை நிலை வரை 33 நிறுவனங்களில் 33,000 மாணவர்களுக்குப் பல துறைகளில் உயர்தரக் கல்வியை வழங்கி வரும் சர்ச்சன்யிக்கு கல்விச் சங்கத்தின் தலைவராக இருந்தார். இந்தச் சங்கம், சர்ச்சன்யிக் பொறியியல் மற்றும் தொழில்நுட்பக் கல்லூரி உட்பட பல கல்வி நிறுவனங்களை நிர்வகிக்கும் ஒரு தொண்டு நிறுவனமாகும். இவரது கல்விச் சேவையப் பாராட்டி இந்திய அரசாங்கம் இவருக்கு 1963 ஆம் ஆண்டில், இந்தியாவின் மூன்றாவது உயரிய குடிமகன் விருதான பத்ம பூசண் விருதை வழங்கி கௌரவித்தது.
# தார்மீகப் பயனாளித்துவம்

**தார்மீகப் பயனாளித்துவம்** (அல்லது **தார்மீக பாதிப்பு**, **தார்மீக மதிப்பீடு**, அல்லது **தார்மீகக் கருதுத்தன்மை**) (ஆங்கிலம்: *moral patienthood*, *moral patience*, *moral patiency*, *moral status*, *moral considerability*) என்பது தார்மீக முகவர் (moral agent) ஒருவரால் ஒரு உயிரினமானது தார்மீக ரீதியான பாதிப்புக்குள்ளாகும் தகுதியைக் கொண்ட தன்மை அல்லது தார்மீக ரீதியாக கருத்தில் கொள்ளப்படுவதற்குத் தகுதியுடைய ஒரு நிலையைக் குறிக்கின்றது. அல்லது **தார்மீகக் கருதுதன்மை கொண்டவை** மற்றும் செயற்கை அமைப்புகள் ஆகியவற்றின் தார்மீக பயனாளித்துவம் குறித்த கருத்துக்கள் கல்வித்துறையில் ஆராயப்பட்டுள்ளன. குறிப்பாக, மனிதரல்லா விலங்குகளை நெறிமுறைப்படி நடத்துவது குறித்த மேலதிக விவரங்களை விலங்குரிமை கட்டுரையில் காணலாம்.
# தார்மீகப் பயனாளித்துவம்

## இவற்றையும் காண்க

- விலங்குரிமை
- விலங்கு நலன்
- திறன்மிகு ஒப்புரவாண்மை
- தார்மீக வட்ட விரிவாக்கம்